CELEX: 32013D0654
Language: mt
Date: 2013-11-12 00:00:00
Title: 2013/654/UE: Deċiżjoni ta’ Implimentazzjoni tal-Kummissjoni tat- 12 ta’ Novembru 2013 li temenda d-Deċiżjoni 2008/294/KE biex jiġu inklużi teknoloġiji tal-aċċess u baned tal-frekwenza addizzjonali għas-servizzi tal-komunikazzjoni mobbli fuq l-inġenji tal-ajru (servizzi MCA) (notifikata bid-dokument C(2013) 7491)  Test b’relevanza għaż-ŻEE

14.11.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 303/48
            
         DEĊIŻJONI TA’ IMPLIMENTAZZJONI TAL-KUMMISSJONI
   tat-12 ta’ Novembru 2013
   li temenda d-Deċiżjoni 2008/294/KE biex jiġu inklużi teknoloġiji tal-aċċess u baned tal-frekwenza addizzjonali għas-servizzi tal-komunikazzjoni mobbli fuq l-inġenji tal-ajru (servizzi MCA)
   (notifikata bid-dokument C(2013) 7491)
   (Test b’relevanza għaż-ŻEE)
   (2013/654/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Deċiżjoni Nru 676/2002/KE tal-Parlament Ewropew u tal-Kunsill tas-7 ta’ Marzu 2002 dwar qafas regolatorju għall-politika dwar l-ispettru tar-radju fil-Komunità Ewropea (Deċiżjoni dwar l-Ispettri tar-Radju) (1), u b’mod partikolari l-Artikolu 4(3) tagħha,
   Billi:
   
               (1)
            
            
               Id-Deċiżjoni tal-Kummissjoni 2008/294/KE (2) fl-Anness tagħha tistabbilixxi l-kundizzjonijiet tekniċi u operattivi meħtieġa biex ikun jista’ jintuża l-GSM abbord l-inġenji tal-ajru.
            
         
               (2)
            
            
               L-iżvilupp ta’ mezzi aħjar tal-komunikazzjoni appoġġat mill-progress tekniku se jtejjeb il-kapaċità għal kull ċittadin biex ikun konness dejjem u kullimkien. Dan jgħin ukoll biex jintlaħqu l-għanijiet tal-Aġenda Diġitali għall-Ewropa (3) u tal-istrateġija Ewropa 2020.
            
         
               (3)
            
            
               Sabiex tħejji għall-użu tal-aħħar teknoloġiji u frekwenzi disponibbli għall-provdiment ta’ servizzi MCA, fil-5 ta’ Ottubru 2011 il-Kummissjoni tat mandat lill-Konferenza Ewropea tal-Amministrazzjonijiet Postali u tat-Telekomunikazzjoni (“is-CEPT”) skont l-Artikolu 4(2) tad-Deċiżjoni Nru 676/2002/KE biex tivvaluta l-kompatibbiltà teknika bejn it-tħaddim tas-sistemi UMTS fl-arju u teknoloġiji oħra possibbli fl-ajru bħal-LTE u l-WiMAX f’baned tal-frekwenzi bħall-baned 2 GHz u 2,6 GHz, u servizzi tar-radju potenzjalment affettwati.
            
         
               (4)
            
            
               Skont il-mandat tagħha, is-CEPT ipprovdiet ir-rapport tagħha fit-8 ta’ Marzu 2013. Ir-rapport 48 tas-CEPT ikkonkluda li soġġetti għall-kundizzjonijiet tekniċi rilevanti, jista’ jkun possibbli li jiddaħħlu teknoloġiji UMTS u LTE fil-baned 2 100 MHz u 1 800 MHz, rispettivament. Għalhekk, l-Anness tad-Deċiżjoni 2008/294/KE għandu jiġi emendat skont ir-riżultati tar-Rapport 48 tas-CEPT, biex ikun jinkludi dawn it-teknoloġiji u jkunu jistgħu jintużaw abbord l-inġenji tal-ajru.
            
         
               (5)
            
            
               Billi fl-Unjoni t-teknoloġiji LTE u UMTS qed jintużaw dejjem aktar, din id-Deċiżjoni għandha tapplika mill-aktar fis possibbli.
            
         
               (6)
            
            
               Is-servizzi tar-radju eżistenti potenzjalment affettwati għandhom jingħataw protezzjoni xierqa billi tiġi limitata l-qawwa tat-trażmissjoni tas-servizzi MCA. Madankollu, billi l-użu tal-unità ta’ kontroll tan-netwerk (NCU) aġġornata għall-banda 2,6 GHz se tieħu fit-tul sakemm jiġu miftiehma r-restrizzjonijiet tekniċi bejn l-awtoritajiet taċ-ċertifikazzjoni ajrunawtika kompetenti sabiex tkun tista’ tinbeda l-produzzjoni tal-NCUs u sakemm titlesta ċertifikazzjoni tal-ajrunavigabbiltà għal kull tip ta’ inġenju tal-ajru, l-applikazzjoni tal-parametri tal-NCU għall-banda 2,6 GHz jistgħu jiġu posposti sal-1 ta’ Jannar 2017.
            
         
               (7)
            
            
               L-ispeċifikazzjonijiet tekniċi tal-MCA għandhom jimxu id f’id mal-progress teknoloġiku.
            
         
               (8)
            
            
               Għalhekk, id-Deċiżjoni 2008/294/KE għandha tiġi emendata skont dan.
            
         
               (9)
            
            
               Il-miżuri previsti f’din id-Deċiżjoni huma konformi mal-opinjoni tal-Kumitat tal-Ispettru tar-Radju,
            
         ADOTTAT DIN ID-DEĊIŻJONI:
   Artikolu 1
   L-Anness tad-Deċiżjoni 2008/294/KE jinbidel bit-test fl-Anness ta’ din id-Deċiżjoni.
   Artikolu 2
   Iċ-ċifri tal-banda 2 570–2 690 MHz stabbiliti fit-Tabella 3 tal-Anness ta’ din id-Deċiżjoni għandhom japplikaw mill-1 ta’ Jannar 2017.
   Artikolu 3
   Kemm jista’ jkun kmieni u mhux aktar tard minn sitt xhur wara d-dħul fis-seħħ ta’ din id-Deċiżjoni, l-Istati Membri għandhom jagħmlu l-baned tal-frekwenza, elenkati fit-Tabella 1 tal-Anness disponibbli għas-servizzi MCA fuq bażi bla interferenza u bla protezzjoni, diment li dawn is-servizzi jkunu jissodisfaw il-kundizzjonijiet stipulati fl-Anness.
   Artikolu 4
   L-Istati Membri għandhom jistabbilixxu l-għoli minimu ’l fuq mill-art għal kull trażmissjoni minn sistema MCA li tkun qed titħaddem skont it-taqsima 3 tal-Anness.
   L-Istati Membri jistgħu jimponu għoli minimu ogħla tat-tħaddim tal-MCA, meta dan ikunu jiġġustifikawh il-kundizzjonijiet nazzjonali topografiċi u tal-użu tan-netwerk fl-art. Din l-informazzjoni, sostnuta minn ġustifikazzjoni xierqa, għandha tkun notifikata lill-Kummissjoni fi żmien erba’ xhur mill-adozzjoni ta’ din id-Deċiżjoni u għandha tiġi ppubblikata f’Il-Ġurnal Uffiċjali tal-Unjoni Ewropea.
   Artikolu 5
   Din id-Deċiżjoni hija indirizzata lill-Istati Membri.
   
      Magħmul fi Brussell, it-12 ta’ Novembru 2013.
      
         
            Għall-Kummissjoni
         
         Neelie KROES
         
            Viċi President
         
      
   
   
      (1)  ĠU L 108, 24.4.2002, p. 1.
   
      (2)  Id-Deċiżjoni tal-Kummissjoni 2008/294/KE tas-7 ta’ April 2008 dwar il-kundizzjonijiet armonizzati għall-użu tal-ispettru għat-tħaddim tas-servizzi ta’ komunikazzjoni mobbli fuq l-inġenji tal-ajru (servizzi MCA) fl-Unjoni (ĠU L 98, 10.4.2008, p. 19).
   
      (3)  COM(2010) 245 final.
   
      ANNESS
      1.   IL-BANED TAL-FREKWENZA U S-SISTEMI PERMESSI GĦAS-SERVIZZI MCA
      
         Tabella 1
      
      
                  Tip
               
               
                  Frekwenza
               
               
                  Sistema
               
            
                  GSM 1 800 
               
               
                  1 710 –1 785  MHz (konnessjoni axxendenti) 1 805 –1 880  MHz (konnessjoni dixxendenti)
               
               
                  GSM konformi mal-Istandards tal-GSM kif ippubblikati mill-ETSI, b’mod partikolari EN 301 502, EN 301 511 u EN 302 480, jew speċifikazzjonijiet ekwivalenti.
               
            
                  UMTS 2 100 
                  (FDD)
               
               
                  1 920 –1 980  MHz (konnessjoni axxendenti) 2 110 –2 170  MHz (konnessjoni dixxendenti)
               
               
                  UMTS konformi mal-Istandards tal-UMTS kif ippubblikati mill-ETSI, b’mod partikolari EN 301 908-1 EN 301 908-2, EN 301 908-3 u EN 301 908-11, jew speċifikazzjonijiet ekwivalenti.
               
            
                  LTE 1 800 
                  (FDD)
               
               
                  1 710 –1 785  MHz (konnessjoni axxendenti) 1 805 –1 880  MHz (konnessjoni dixxendenti)
               
               
                  LTE konformi mal-Istandards tal-LTE, kif ippubblikati mill-ETSI, b’mod partikolari EN 301 908-1, EN 301 908-13, EN 301 908-14, u EN 301 908-15, jew speċifikazzjonijiet ekwivalenti.
               
            2.   IL-PREVENZJONI TAL-KONNESSJONI TA’ TERMINALI MOBBLI MA’ NETWERKS FL-ART
      Waqt il-perjodu meta jkun awtorizzat it-tħaddim tas-servizzi MCA fuq inġenji tal-ajru, it-terminali mobbli li jirċievu fil-baned tal-frekwenza elenkati fit-Tabella 2 ma għandhomx jitħallew jippruvaw jirreġistraw ma’ netwerks mobbli fl-art.
      
         Tabella 2
      
      
                  Banda tal-frekwenza (MHz)
               
               
                  Sistemi fl-art
               
            
                  460–470
               
               
                  CDMA2000, FLASH OFDM
               
            
                  791–821
               
               
                  LTE
               
            
                  921–960
               
               
                  GSM, UMTS, LTE, WiMAX
               
            
                  1 805 –1 880 
               
               
                  GSM, UMTS, LTE, WiMAX
               
            
                  2 110 –2 170 
               
               
                  UMTS, LTE
               
            
                  2 570 –2 620 
               
               
                  UMTS, LTE, WiMAX
               
            
                  2 620 –2 690 
               
               
                  UMTS, LTE
               
            3.   IL-PARAMETRI TEKNIĊI
      (a)   Il-qawwa radjata isotropika ekwivalenti (e.i.r.p), fuq barra tal-inġenju tal-ajru, mill-NCU/BTS tal-inġenju tal-ajru
      
      
         Tabella 3
      
      L-e.i.r.p. totali, fuq barra tal-inġenju tal-ajru, mill-NCU/BTS tal-inġenju tal-ajru/Node B tal-inġenju tal-ajru, ma għandhiex taqbeż:
      
                  L-għoli ’l fuq mill-art
                  (m)
               
               
                  Id-densità e.i.r.p massima prodotta mill-NCU/BTS tal-inġenju tal-ajru/Node B tal-inġenju tal-ajru, fuq barra tal-inġenji tal-ajru
               
            
                  460–470 MHz
               
               
                  791–821 MHz
               
               
                  921–960 MHz
               
               
                  1 805 –1 880  MHz
               
               
                  2 110 –2 170  MHz
               
               
                  2 570 –2 690  MHz
               
            
                  dBm/1,25 MHz
               
               
                  dBm/10 MHz
               
               
                  dBm/200 kHz
               
               
                  dBm/200 kHz
               
               
                  dBm/3,84 MHz
               
               
                  dBm/4,75 MHz
               
            
                  3 000 
               
               
                  –17,0 
               
               
                  –0,87 
               
               
                  –19,0 
               
               
                  –13,0 
               
               
                  1,0 
               
               
                  1,9 
               
            
                  4 000 
               
               
                  –14,5 
               
               
                  1,63 
               
               
                  –16,5 
               
               
                  –10,5 
               
               
                  3,5 
               
               
                  4,4 
               
            
                  5 000 
               
               
                  –12,6 
               
               
                  3,57 
               
               
                  –14,5 
               
               
                  –8,5 
               
               
                  5,4 
               
               
                  6,3 
               
            
                  6 000 
               
               
                  –11,0 
               
               
                  5,15 
               
               
                  –12,9 
               
               
                  –6,9 
               
               
                  7,0 
               
               
                  7,9 
               
            
                  7 000 
               
               
                  –9,6 
               
               
                  6,49 
               
               
                  –11,6 
               
               
                  –5,6 
               
               
                  8,3 
               
               
                  9,3 
               
            
                  8 000 
               
               
                  –8,5 
               
               
                  7,65 
               
               
                  –10,5 
               
               
                  –4,4 
               
               
                  9,5 
               
               
                  10,4 
               
            (b)   Il-qawwa radjata isotropika ekwivalenti (e.i.r.p), fuq barra tal-inġenju tal-ajru, mit-terminal abbord
      
      
         Tabella 4
      
      L-e.i.r.p. totali, fuq barra tal-inġenju tal-ajru, mit-terminal mobbli ma għandhiex taqbeż:
      
                  L-għoli ’l fuq mill-art
                  (m)
               
               
                  L-e.i.r.p. massima, fuq barra tal-inġenju tal-ajru, mit-terminal mobbli GSM f’dBM/200 kHz
               
               
                  L-e.i.r.p. massima, fuq barra tal-inġenju tal-ajru, mit-terminal mobbli LTE f’dBM/5 MHz
               
               
                  L-e.i.r.p. massima, fuq barra tal-inġenju tal-ajru, mit-terminal mobbli UMTS f’dBM/3,84 MHz
               
            
                  GSM 1 800  MHz
               
               
                  LTE 1 800  MHz
               
               
                  UMTS 2 100  MHz
               
            
                  3 000 
               
               
                  –3,3 
               
               
                  1,7 
               
               
                  3,1 
               
            
                  4 000 
               
               
                  –1,1 
               
               
                  3,9 
               
               
                  5,6 
               
            
                  5 000 
               
               
                  0,5 
               
               
                  5 
               
               
                  7 
               
            
                  6 000 
               
               
                  1,8 
               
               
                  5 
               
               
                  7 
               
            
                  7 000 
               
               
                  2,9 
               
               
                  5 
               
               
                  7 
               
            
                  8 000 
               
               
                  3,8 
               
               
                  5 
               
               
                  7 
               
            (c)   Il-kundizzjonijiet operattivi
      
      
               
                  I.
               
               
                  L-għoli minimu ’l fuq mill-art għal kull trażmissjoni minn sistema MCA imħaddma għandu jkun 3 000 metru.
               
            
               
                  II.
               
               
                  Waqt it-tħaddim, il-BTS tal-inġenju tal-ajru għandu jillimita l-qawwa tat-trażmissjoni ta’ kull terminal mobbli GSM li jittrażmetti fil-banda 1 800 MHz għal valur nominali ta’ 0 dBm/200 kHz f’kull stadju tal-komunikazzjoni, inkluż l-aċċess tal-bidu.
               
            
               
                  III.
               
               
                  Waqt it-tħaddim, in-Node B tal-inġenju tal-ajru għandu jillimita l-qawwa tat-trażmissjoni ta’ kull terminal mobbli LTE li jittrażmetti fil-banda 1 800 MHz għal valur nominali ta’ 5 dBm/5 MHz f’kull stadju tal-komunikazzjoni.
               
            
               
                  IV.
               
               
                  Waqt it-tħaddim, in-Node B tal-inġenju tal-ajru għandu jillimita l-qawwa tat-trażmissjoni ta’ kull terminal mobbli UMTS li jittrażmetti fil-banda 2 100 MHz għal valur nominali ta’ – 6 dBm/3,84 MHz f’kull stadju tal-komunikazzjoni u l-ammont massimu ta’ utenti ma għandux jaqbeż l-għoxrin.